ΓΡΑΠΤΗ ΕΡΩΤΗΣΗ P-0163/02

υποβολή: Werner Langen (PPE-DE) προς την Επιτροπή

(29 Ιανουαρίου 2002)

Θέμα: Παραγωγή αφρώδους οίνου στην Ιταλία και την Αυστρία

Ο αφρώδης οίνος Prosecco που διαθέτουν στο εμπόριο ιταλικές εταιρείεςπερβαίνει σε πίεση τις σαφείς κοινοτικές προδιαγραφές όσον αφορά τις ανώτατες τιμές πίεσης του ποτού αυτού (το πολύ 2,5 bar) που προβλέπονται στη νομοθεσία της ΕΕ σχετικά με τον οίνο. Η παραβίαση αυτή διαπιστώθηκε στη Γερμανία, η οποία απηύθηνε σχετική διαμαρτυρία στην Ιταλία, όπου, προφανώς, οι γερμανικές μέθοδοι μέτρησης αμφισβητήθηκαν και ηπόθεση αρχειοθετήθηκε, με αποτέλεσμα οι ιταλικές εταιρείες να εξακολουθούν να πωλούν ανενόχλητες Prosecco, η πίεση του οποίουπερβαίνει τα 2.5 bar.

Η προσθήκη φολίδων χρυσού στον αφρώδη οίνο έχει απαγορευθεί σε ολόκληρη την ΕΕ. Εντούτοις, σε ορισμένες αυστριακές εταιρείες παραγωγής αφρώδους χορηγήθηκε ειδική άδεια για τη διεξαγωγή δοκιμής ευρείας κλίμακας, με αποτέλεσμα οι εν λόγω εταιρείες να πωλούν πλέον κατ' αποκλειστικότητα αφρώδη οίνο με φολίδες χρυσού.

Έχει η Επιτροπήπόψη της τις δύο αυτές περιπτώσεις·

Ποια μέτρα προτίθεται να λάβει η Επιτροπή, προκειμένου να σταματήσει ηπέρβαση των ανώτατων τιμών πίεσης του αφρώδους οίνου στην Ιταλία·

Ποιος χορήγησε την ειδική άδεια για τη διεξαγωγή δοκιμής ευρείας κλίμακας με αφρώδη οίνο με φολίδες χρυσού στην Αυστρία· Θεωρεί η Επιτροπή ότι στην περίπτωση αυτής της δοκιμής πρόκειται για παραβίαση της νομοθεσίας της ΕΕ σχετικά με τον ανταγωνισμό·

Συμπληρωματική απάντησητου κ. Fischler εξ ονόματος της Επιτροπής

(25 Μαρτίου 2002)

Μετά από επαλήθευση εκ μέρους των εθνικών αρχών, η Επιτροπή είναι σε θέση να παράσχει τις ακόλουθες διευκρινίσεις σχετικά με τα γεγονότα στα οποία αναφέρεται το αξιότιμο μέλος του Κοινοβουλίου.

Σε παρτίδα ημιαφρώδους οίνου Prosecco del Veneto οι ελεγκτικές αρχές της Γερμανίας ανακάλυψανπερπίεση οφειλόμενη διοξείδιο του άνθρακα ανώτερη των 2,5 bar και την παρουσία εξωγενούς διοξειδίου του άνθρακα κατά την επαλήθευση της συμμόρφωσης προς τις ενδείξεις της ετικέτας και του συνοδευτικού εγγράφου. Η χρησιμοποιηθείσα ονομασία ημιαφρώδης οίνος δεν αντιστοιχούσε στον ορισμό τον προβλεπόμενο στο παράρτημα Ι σημείο 17 του κανονισμού του Συμβουλίου (ΕΚ) αριθ. 1493/1999, της 17ης Μαΐου 1999, για την κοινή οργάνωση της αμπελοοινικής αγοράς(1) και η τοποθέτηση του οίνου αυτού στην αγορά ήταν απαγορευμένη. Οι ελεγκτικές αρχές της Ιταλίας και της Επιτροπής ενημερώθηκαν σχετικά από τις γερμανικές αρχές, κατά τις διατάξεις του άρθρου 8 του κανονισμού (ΕΚ) αριθ. 2729/2000 της Επιτροπής, της 14ης Δεκεμβρίου 2000, σχετικά με τις λεπτομέρειες εφαρμογής όσον αφορά τους ελέγχους στον αμπελοοινικό τομέα(2). Η μέγιστη τιμή της πίεσης διοξειδίου του άνθρακα που καθορίζεται σε 2,5 bar στον κανονισμό (ΕΚ) αριθ. 1493/1999 για τους ημιαφρώδεις οίνους δεν αμφισβητήθηκε από τις ιταλικές αρχές και η παράμετρος αυτή όπως και οιπόλοιπες χαρακτηριστικές παράμετροι αυτού του τύπου οίνου εξακολουθεί να αποτελεί το αντικείμενο ενδεχόμενων ελέγχων εκ μέρους των αρμόδιων ελεγκτικών αρχών.

Η προσθήκη φολίδων χρυσού στους αφρώδεις οίνους δεν αναφέρεται στον κατάλογο οινολογικών πρακτικών του παραρτήματος V του κανονισμού (ΕΚ) αριθ. 1493/1999, οπότε δεν επιτρέπεται.

Οι αυστριακές αρχές ενημέρωσαν την Επιτροπή σύμφωνα με τις διατάξεις του άρθρου 41 του κανονισμού (ΕΚ) αριθ. 1622/2000 της Επιτροπής, της 24ης Ιουλίου 2000, για τον καθορισμό ορισμένων λεπτομερειών εφαρμογής του κανονισμού (ΕΚ) αριθ. 1493/1999 και με τον οποίο καθιερώνεται κοινοτικός κώδικας των οινολογικών πρακτικών και επεξεργασιών(3), όσον αφορά την πειραματική χρησιμοποίηση της νέας αυτής οινολογικής πρακτικής. Η σχετική άδεια αφορά ποσότητα 7 000 εκατολίτρων ετησίως και έχει σκοπό την τελική διαμόρφωση του προϊόντος αυτού και να εξεταστεί η απόκριση της αγοράς. Τα αποτελέσματα του πειράματος θα γνωστοποιηθούν στην Επιτροπή. Οι οίνοι οι οποίοι παράγονται κατά τον τρόπο αυτό δεν είναι δυνατόν να αποσταλούν εκτός της Αυστρίας. Συνεπώς οι όροι του πειράματος, όπως γνωστοποιήθηκαν από την Αυστρία, και όσον αφορά αφρώδεις οίνους, είναι σύμφωνοι προς τις διατάξεις του κανονισμού (ΕΚ) αριθ. 1622/2000.

Εξάλλου άλλο ποτό που παρέχει σωματίδια χρυσού παράγεται στην Αυστρία με την ονομασία ποτό αρωματισμένο με βάση αφρώδη οίνο. Το προϊόν αυτό το οποίο διαφέρει από τον αφρώδη οίνο, είναι σύμφωνο προς την κοινοτική νομοθεσία και ειδικότερα τις διατάξεις του κανονισμού (ΕΟΚ) αριθ. 1601/91 του Συμβουλίου, της 10ης Ιουνίου 1991, για τη θέσπιση των γενικών κανόνων σχετικά με τον ορισμό, το χαρακτηρισμό και την παρουσίαση των αρωματισμένων οίνων, των αρωματισμένων ποτών με βάση των οίνων και των αρωματισμένων κοκτέιλ αμπελοοινικών προϊόντων(4).

(1) ΕΕ L 179 της 14.7.1999.

(2) ΕΕ L 316 της 15.12.2000.

(3) ΕΕ L 194 της 31.7.2000.

(4) ΕΕ L 149 της 14.6.1991.